Ukusengwa Kweembuzi ZebisiMilking of Dairy GoatsImikhiqizo yembuzi zebisi ikhuphuka ngemva kwenyanga nanyana ezimbili zokobana zithole amaputwana. I-Colostrum, nekulibisi eliphuma kokuthoma emabeleni, liqakathekile emasotjeni womzimba wamaputwana.Amaputwana angathatha kubomma wayo ngemva kweveke zikhuliswe zizodwa, ngelitha yinye kwaphela ngelanga, kungasetjenizwa iinjamiseleli zebisi. Imbuzi yomhlobo we-Saanen ikhiqiza ibisi elinengi elinga malitha ayi-1 200 ngeenyanga ezilisumi. Ukobana imbuzi ikhiqiza ibisi elingangani ubuphilo bayo boke kuya ngembeleko yayo, umkhiqizo webisi, amalwelwe (ukobana iyayithola na i-mastis) kanye nokobana umzimbayo obumbeke njani kobana amabelayo kanye neenyawo zawo ziqine kangangani.Imitjhini Yokusenga Iimbuzi©Gavin Cressley Fire Fly Farm.JLokha umuntu asenga imbuzi utlhoga bona akwenzele endaweni ehlwengekileko, kuzokutlhogakala amanzi ahlwengekileko kanye nethunga. Kungathengwa nestendi sokusenga. Ukusengwa ukukafaneli kube buhlungu eembuzini – ziphe ukudla lokha nawuzisengako. Iimbuzi zebisi kufanele zibanjwe ngokutlhogomela nangenakekelo.Ukusenga ngesandla kuyadinisa begodu umsengi angadinwa nakungatlhogeka bona asenge imbuzi isikhathi esingaba ma-iri amabili. Kungaba liqhinga elihle ukuthenga umtjhini wokusenga kodwana tjheja ungathengi umtjhini ongaphenduka ube mncani khulu.Ibisi kufanele lipholiswe msinya ngendlela okungarhonakala ngayo, lifike emazingeni ayi-4°C. Lokha nakuzokusengwa ibisi elinengi kungaba liqhinga elihle ukuthenga intanka ekulu ngokwaneleko bona lingamumatha ibisi elizokukhiqizwa ngesikhathi esilandelako.Ukuhlwengeka KwebisiNjengayo yoke imihlobo yebisi, ukuhlwengeka kuqakathekile.Ibisi kufanele likulunyagwe msinya ngendlela okungarhonakala ngayo libekwe ku-4°C. Kuhlala kunemilwana ebisini elihlaza, njeke kuqakathekile bona kulandelwe iindlela zokulihlwengisa. Ngaphandle kwalokha ibisi libekwe limakhaza (okungaba semazingeni angaphasi kwe-4ºC) iimilwana zizoziphindaphinda msinya zone ibisi. Into ehle ongayenza kulifuthumeza, wenzele ukubulala iimilwana ezingaba kilo. Akukaqakatheki ukubilisa ibisi ngombana lokho kungatjhugulula ukunambitheka kwalo.Nanyana kunjalo lokha libekwe ku-63ºC isikhathi esingaba yi-30 minutes, iimilwana zizokufa, kodwana umnambitheko walo ngeze utjhuguluke nakancani. Isenzwesi sibizwa bona yi-pasteurization. Imitjhini yamvanje ye-pasteurization ilitjhisisa lifike ku-73ºC nge-15 seconds.Ukupakwa Nanyana Ukuphakethelwa KwebisiUkuzalisa iimumathi ngebisi lembuzi kufanele kwenziwe endaweni ehlwengekileko begodu iimbumathi zalo ngeze zisasetjenziswa.Ibisi esele libulewe amagciwani lingathelwa emabhodleleni weplayistiki nanyana we-aluminiyamu livalwe ngefoyili ye-aluminiyamu nanyana eminye imihlobo yeemvalo. Ibisi esele libulawe amagciwani lingaphakethelwa emasatjhethini abulawe amagciwani nanyana emabhokisini. Ibisi elincani elisaseleko lingazaliselelwa ngezandla, kodwana elinengi lizokutlhoga imitjhini yokuliphakethela.
